Purge the Poison

Purge the Poison (בעברית: לטהר את הרעל) הוא שיר שנכתב והוקלט על ידי הזמרת-יוצרת הוולשית מרינה, מתוך אלבום האולפן החמישי שלה, Ancient Dreams in a Modern Land. הוא יצא לאור כסינגל השני מתוך הפרויקט ב-14 באפריל 2021, על ידי חברת התקליטים אטלנטיק רקורדס, לצד ההכרזה על האלבום. את השיר הפיקה ג'ניפר דקילביו. "Purge the Poison" הוא שיר פופ ואלקטרופופ הכולל גיטרה, ומושר מנקודת המבט של "אמא טבע". מילות השיר עוסקות בחברה טובה יותר, הנקייה מקפיטליזם, שינויי אקלים ופטריארכיה.

השיר צוין לחיוב על ידי מבקרי מוזיקה, וחלקם שיבחו את קליטותו. אחרים השוו אותו לשירים ישנים יותר בדיסקוגרפיה שלה. הקליפ הנלווה יצא במקביל לשיר ובוים על ידי וירד לייף פילמס. בקליפ מופיעה מרינה כאשר היא רוקדת ולבושה בתלבושות צבעוניות. ב-5 במאי, פורסמה גרסה אלטרנטיבית לשיר, בהשתתפות האמנית נדז'דה טולוקונניקובה, החברה בלהקת הרוק הפמיניסטית פוסי ריוט.

== רקע ופרסום ==
נדז'דה טולוקונניקובה, חברה בלהקה הרוסית [[פוסי ריוט, השתתפה בגרסה האלטרנטיבית של "Purge the Poison".]]
בינואר 2020, פרסמה מרינה בחשבונות המדיה החברתית שלה כי היא עובדת על אלבום האולפן החמישי שלה.<ref name="NME new music interview"></ref> בכל הנוגע לפרויקט, היא הביעה רצון לשתף פעולה עם צוות שכולל נשים בלבד, בשונה מבעת הקלטת אלבום האולפן הרביעי שלה, Love + Fear.<ref name="Vogue interview 2020"></ref> לאחר יציאת הסינגל המוביל, "Man's World" ב-2020, פרסמה מרינה מספר טיזרים לשירים אחרים מסשנים של הקלטות האלבום, בהם "Flowers", וכן קטע מתוך הקליפ לשיר Venus Fly Trap. בעבר, במאי 2020, שיתפה מרינה קטע מהדמו של "Purge the Poison" בחשבון הטוויטר שלה, יחד עם חלק ממילות השיר.<ref name="The Line of Best Fit single announcement"></ref> היא תכננה להוציא סינגלים מהאלבום שלה כבר באפריל 2020, אך שינתה את התוכניות בעקבות תחילת מגפת הקורונה.<ref name="Vogue interview 2020" />

מרינה כתבה את "Purge the Poison" בעצמה, כאשר ג'ניפר דקילביו שימשה כמפיקה.<ref name="Tidal PtP link" /> בריאיון לניו יורק טיימס, הביעה דקילביו את התרגשותה לעבוד עם אישה אחרת: "אני אחת מהמפיקות היחידות בתעשייה, ודיברנו זו בשפה של זו. היא הדבר האמיתי, ובתעשיית הפופ המוזרה הזה, זה מרענן שיש מישהו עם מילים שהולכות נגד הכל".<ref name="The New York Times interview 2021"></ref> יומיים לפני יציאת השיר, השיקה מרינה אתר בשם "AllMyFriendsAreWitches.com", שבו המעריצים יכלו להזין את מספרי הטלפון שלהם כדי לקבל עדכונים לגבי המוזיקה של מרינה; השיר זכה לתמיכה וקידום באמצעות ההאשטאג , והשיר הוכרז מאוחר יותר באותו יום.<ref name="The Line of Best Fit single announcement" /><ref name="All My Friends Are Witches website"></ref> הוא יצא רשמית ב-14 באפריל 2021 להורדה דיגיטלית וסטרימינג, דרך אטלנטיק רקורדס.<ref name="Amazon link" /> שם האלבום החמישי, Ancient Dreams in a Modern Land, הוכרז במקביל, יחד עם תאריך היציאה, ב-11 ביוני 2021.<ref name="Complete Music Update announcement"></ref>

ב-5 במאי 2021, פורסמה גרסה אלטרנטיבית רשמית של השיר, בהשתתפות הלהקה הרוסית פוסי ריוט.<ref name="NME Pussy Riot version single review"></ref> לשיר נוסף בית חדש, שבוצע על ידי הזמרת נדז'דה טולוקונניקובה, החברה בלהקה. טולוקונניקובה הסבירה את מחשבותיה על השיר, וציינה כי היא "הופתעה מהרצועה", וציינה לחיוב את הדרך בה "היא מזינה את המוח שלך בשאלות הנכונות ומעודדת אותך לחשוב".<ref name="Consequence of Sound Pussy Riot version single review"></ref> ב-29 באוקטובר 2021, יצא לאור תקליט 7 אינץ' זוהר בחושך של השיר, במהדורה מוגבלת של 4,000 עותקים. התקליט כלל את הגרסה האלטרנטיבית כבי-סייד.<ref name="Coloured vinyl" />

== הרכב ומילים ==
אחד המשפטים ב-"Purge the Poison" מתייחס לתקרית תקשורתית משנת 2007, בה בריטני ספירס (בתמונה) צולמה כשהיא מגלחת את ראשה.<ref name="Billboard single review" />
"Purge the Poison" הוא שיר פופ ואלקטרופופ המבוסס על גיטרה.<ref name="NME Pussy Riot version single review" /><ref name="Billboard single review" /><ref name="The Fader single review"></ref> המכשור מורכב מקלידים וסינתיסייזר שהופקו על ידי דקילביו, תופים, עליהם תיפף סם קאופמן-סקלוף, בס שנוגן על ידי פטריק קלי וגיטרה, עליה ניגן דייוויד לויטה.<ref name="Tidal PtP link" /> לדברי דקילביו, ההפקה של השיר אינטנסיבית בכוונה: "לא ניסיתי להיות נחמדה. ידעתי שזה צריך להיות חזק".<ref name="The New York Times interview 2021" /> ג'ואי נולפי מאנטרטיינמנט ויקלי כתב כי השיר דומה מוזיקלית לחומרים מאלבום הבכורה של מרינה, The Family Jewels.<ref name="Entertainment Weekly single review"></ref>

לפי גאב גינסברג מבילבורד, "Purge the Poison" הוא "מיני המנון של יום כדור הארץ", בשל מילותיו הנוגעות לשינויי אקלים והצלת כדור הארץ.<ref name="Billboard single review"></ref> מרינה כתבה את השיר מנקודת המבט של "אמא טבע", ומתייחסת לציפיות החברתיות לגבי קפיטליזם ופטריארכיה.<ref name="The Fader single review" /><ref name="V Magazine single review"></ref> בתור אמא טבע, היא פותחת את השיר, ומתייחסת לאירועים כמו מלחמות בארצות הברית, ולהשלכות של מגפת הקורונה: "Virus come, fires burn / Until human beings learn / From every disaster" (בעברית: "וירוס בא, שריפות בוערות / עד שבני האדם ילמדו / מכל אסון").<ref name="Atwood Magazine single review"></ref> מילים אחרות בשיר מתייחסות לאירועי תרבות פופולרית בלתי נשכחים, כמו גילוח ראשה של בריטני ספירס בשנת 2007, ופרשת התקיפות המיניות של הארווי ויינשטיין.<ref name="Billboard single review" />

== ביקורות ==
דימיטרה גורדואלה ממגזין אטווד שיבחה את "Purge the Poison", וכתבה שזהו "השילוב המושלם" של העשייה המוזיקלית הקודמת שלה; היא המשיכה: "אם עוד לא ידענו מה מרינה מסוגלת לעשות, היה קשה להאמין ששיר אייקוני וקליט כל כך יצא תוך כדי עיסוק בנושאים רציניים שנוגעים בכל אחד מאיתנו בכל יום".<ref name="Atwood Magazine single review" /> תומאס ה. גרין מ-The Arts Desk גם כן שיבח את השיר, וכינה אותו "אחד משירי הפופ הטובים של השנה".<ref name="The Arts Desk album review"></ref> אהד סנווארי, ממגזין V, כינה את השיר "רצועת גיטאר הירו חלומית", ותיאר אותו כאחת מהשירים החדשים האהובים עליו.<ref name="V Magazine single review" /> רד דזירי מ-The Line of Best Fit ציינה לחיוב את היכולות הווקאליות של מרינה בשיר.<ref name="The Line of Best Fit album review"></ref>

לעומת הביקורות החיוביות, אביגיל פירת' ממגזין Dork התייחסה לשיר כ"פספוס הגדול ביותר" של האלבום; היא כינתה אותו "יותר מדי על האף" וציינה כי הוא פחות טוב מהרצועות הקודמות והעוקבות לו, "Venus Fly Trap" ו-"Man's World".<ref name="Dork album review"></ref>

== וידאו קליפ ==
הקליפ השיר נוצר על ידי מרינה ו-Weird Life Films, שגם ביימו אותו.<ref name="YouTube music video link"></ref> בקליפ מופיעה מרינה כאשר היא לבושה באנסמבל של תלבושות צבעוניות ונוצצות.<ref name="Entertainment Weekly single review" />

== רשימת רצועות ==

* 7" ויניל<ref name="Coloured vinyl"></ref>
# "Purge the Poison" – 3:17
# "Purge the Poison" (בהשתתפות פוסי ריוט) – 3:15
* הורדה דיגיטלית/סטרימינג<ref name="Amazon link" />
# "Purge the Poison" – 3:16

* הורדה דיגיטלית/סטרימינג – בהשתתפות פוסי ריוט<ref name="Apple Music Pussy Riot version">References regarding the release of "Purge the Poison" by Marina featuring Pussy Riot on Apple Music:
* 
* 
* 
* 
* </ref>
# "Purge the Poison" (בהשתתפות פוסי ריוט) – 3:15
* סטרימינג – מהדורת EP של ספוטיפיי<ref name="Spotify single" />
# "Purge the Poison" – 3:17
# "Man's World" – 3:28

== קרדיטים ==
=== שיר ===
הקרדיטים שלהלן לקוחים מהאתר טיידל.<ref name="Tidal PtP link"></ref>

=== וידאו קליפ ===
הקרדיטים שלהלן לקוחים מחשבון היוטיוב של מרינה.<ref name="YouTube music video link" />

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט (ים)
! scope="col"| גרסה
! scope="col"| חברת תקליטים
! scope="col"| מקור
|-
! scope="row"| שונים
| rowspan="2"| 14 באפריל 2021
| הורדה דיגיטלית • הזרמת מוזיקה
| rowspan="2"| מקורי
| rowspan="4"| אטלנטיק
| style="text-align:center;"|<ref name="Amazon link">References regarding the release of "Purge the Poison" by Marina on Amazon Music:
* 
* </ref>
|-
! scope="row"| ארצות הברית
| סטרימינג (מהדורת EP של ספוטיפיי)
| style="text-align:center;"|<ref name="Spotify single"></ref>
|-
! scope="row" rowspan="2"| שונים
| 5 במאי 2021
| הורדה דיגיטלית • סטרימינג
| בהשתתפות פוסי ריוט
| style="text-align:center;"|<ref name="Apple Music Pussy Riot version" />
|-
| 29 באוקטובר 2021
| ויניל 7"
| מקורי
| style="text-align:center;"|<ref name="Coloured vinyl"/>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על שינוי אקלים
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:סינגלים בהוצאת אטלנטיק רקורדס